Zasadnutie výkonného výboru Slovenského zväzu ROB 03/18.

Prítomní členovia výkonného výboru: PeaDr. Šimeček Jozef, Košut Ján, Ing. Jurčík Peter Ing. Mitelman Milan, Tomaščin Martin,.

Ospravedlnení: Ing. Fekiačová Mária.

Zapisoval: M. Mitelman.

Program zasadania:

1. **Zmluva medzi SZROB a SZR.**
2. **Prezident SZROB, disponent s účtom SZROB.**
3. **Členské príspevky do SZR.**
4. **Vyúčtovanie sezóny 2017.**
5. **Faktúra za prijímače pre úspešných žiakov - majstrov sveta.**
6. **Schválenie počtov reprezentantov na MS 2018.**
7. **Úprava nominačných kritérií pre MS v Kórei 2018.**
8. **Úprava koncepcie prípravy dospelých na MS 2018.**
9. **Úprava plánu akcii reprezentácie SR pre sezónu 2018.**
10. **Účasť reprezentantov vo veteránskych kategóriách na MS 2018.**
11. *Zmluva medzi SZROB a SZR.*

Odhlasované, že technickú zmluvu navrhnutú SZR nepodpíšeme, pretože rieši len záujmy SZR a nerieši žiadnu z potrieb SZROB. Do zvolenia nového prezidenta SZROB bol M. Tomaščin poverený výkonným výborom SZROB riešením pôvodnej zmluvy so SZR s rozšírením bodu o financiách podľa návrhu SZR (15%, minimálne 8000,-€).

1. *Prezident SZROB M. Tomaščin sa k 31. 03. 2018 vzdal funkcie.*

Do zvolenia nového prezidenta na najbližšej konferencii SZROB zväz povedie výkonný výbor. Výkonný výbor určí disponenta, ktorý prevezme od M. Tomaščina práva disponovať s financiami SZROB podľa potrieb zväzu a na základe uznesení z jednaní VV SZROB.

1. *Členské príspevky do SZR.*

Po dohode dorieši M. Tomaščin s R. Kudláčom so SZR.

1. *Vyúčtovanie sezóny 2017.*

M. Tomaščin informoval o stave financií SZROB a v predložil účtovníctvo SZROB.

1. *Faktúra za prijímače pre úspešných žiakov – Majstrov sveta.*

J. Šimeček vzniesol námietku k preplateniu faktúry za prijímače pre ROB, nakoľko toto nebolo prejednávané na VV SZROB. Na základe výsledkov MS žiakov (T. Jurčík 2x Majster sveta v jednotlivcoch a zlatý i bronzový v družstvách, M. Nosáľ 2x štvrtý v jednotlivcoch a zlatý i bronzový v družstvách) boli uvedeným pretekárom prijímače sľúbené. Jednalo sa o novú sadu pre M. Nosáľa a výmenu za prijímače vyššej rady pre T. Jurčíka. VV preplatenie faktúry schválil s tým, že pre klub Medik Martin to je považované za navýšenie sady prijímačov z pôvodného počtu 5 na 6 setov.

Pri prejednávaní tohto bodu J. Šimeček zasadanie VV SZROB opustil. Jednanie pokračovalo ďalej i bez jeho účasti.

1. *Schválenie počtov reprezentantov na MS 2018 v Kórei.*

VV SZROB schválil nasledujúce počty reprezentantov Slovenska, členov SZROB, ktorí budú mať zväzom hradené náklady: 3 juniorky, 3 juniori, 3 ženy, 3 muži, plus realizačný tím v zložení tréner reprezentácie plus 2 osoby podľa návrhu trénera, schválené VV. Spolu 15 členov SZROB.

1. *Úprava nominačných kritérií pre MS 2018 v Kórei.*

Počet pretekov i disciplín sa nemení: Martinský pohár 144 MHz 3,5 MHz Foxoring.

Pohár Turia 144 MHz 3,5 MHz Šprint Kysucký pohár 144 MHz 3,5 MHz Šprint

Na základe pripomienok viacerých pretekárov – reprezentantov sú úpravy nasledovné:

**Do konečného súčtu sa každému počíta 6 najvyšších bodových hodnôt. Na MS budú nominovaní v každej kategórii prví traja pretekári s najvyšším súčtom bodových hodnôt. Podrobnejšie v dokumentoch trénera.**

1. *Úprava koncepcie prípravy dospelých na MS 2018.*

Podrobne je uvedená v koncepcii hlavného trénera reprezentácie. Pre usporiadateľov pretekov, ktoré sú nominačnými pretekmi v ktorejkoľvek kategórii je povinné zabezpečiť nasledujúce podmienky pre stavbu tratí:

* **Kategórie D16 a D19 bežia na rovnakých tratiach s počtom kontrol 4.**
* **Kategórie M16 a M19 bežia na rovnakých tratiach s počtom kontrol 5.**
* **Kategórie D21 a D35 bežia na rovnakých tratiach s počtom kontrol 4.**
* **Kategórie M21, M40 a M50 bežia na rovnakých tratiach s počtom kontrol 5.**
* **Uvedené je možné zabezpečiť pretekmi na dvoch pásmach, alebo prelaďovaním na jednom pásme (rýchle frekvencie rýchlosť 70), s podmienkou, že prelaďovať budú kategórie M (D) 21 a staršie.**
* **Pre kategórie štartujúce na spoločných tratiach platí: Najskôr odštartujú všetci pretekári jednej kategórie. Až po poslednom začne štartovať ďalšia kategória. Zabezpečia všetci usporiadatelia pretekov, ktoré sú nominačnými na území SR. Poradie kategórii na spoločných tratiach je možné konzultovať s trénerom P. Jurčíkom.**

1. *Úprava plánu akcii reprezentácie SR pre sezónu 2018.*

Z dôvodu šetrenia finančnými prostriedkami sú akcie reprezentácie zrušené. Po uzavretí nominácii na MS bude príprava zameraná na pretekárov ktorý sa na MS nominujú. Plán i podmienky zverejnil tréner P. Jurčík.

1. *Účasť reprezentantov vo veteránskych kategóriách na MS 2018.*

Pretekári, ktorí plánujú reprezentovať Slovenskú republiku na MS 2018 v Kórei vo veteránskych kategóriách, si všetky náklady hradia sami. Sami si zabezpečujú všetko súvisiace s dopravou i pobytom. Prihlášku s dostatočným predstihom môžu riešiť v spolupráci s trénerom reprezentácie P. Jurčíkom.

Spracoval: M. Mitelman

10. 3. 2018 Strečno